**Sub mantia ruginie**

*Liliana Roibu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sub mantia ruginie

de Liliana ROIBU

Își scutură toamna universul, iubite!

Sub mantia ruginie, inimi amorțite

Ascunse ca două monede de aur

Scaldă dorințe în spuză de nour.

Amurgul suflă cu buzele înroșite,

Țipă timpul, hai, să valsăm, iubite!

Viorile se sparg, jăratecul aprinde

Un prim acord și vraja ne cuprinde.

De fericire, sufletul plânge în ploi,

Îngenunchează un serafim în noi;

Ca un mire falnic, vântul dinspre mare

În seara gătită de bal, poartă sărutare.